arnastofnun/IGC-2024 huggingface dataset:
Snjóalda

Frá Veiðivatnaleið um Snjóöldufjallgarð að Tungnaá.

Í skarðinu milli Snjóöldu og Snjóöldufjallgarðs fundust mannvistarleifar útilegumanna, tveir kofar með svefnbálkum og ýmsir smáhlutir, einkum til veiðiskapar.

Byrjum á Veiðivatnaleið hjá Polli milli Arnarpolls að norðan og Snjóölduvatns að sunnan. Förum til austnorðausturs norðan við Ónýtavatn og Skálafell. Beygjum til suðurs fyrir austan Skálafell og förum suður og suðaustur yfir Snjóöldufjallgarð, að Tröllunum suðaustan við Snjóöldufjallgarð. Að lokum norðaustur meðfram Tungnaá.

12,7 km

Rangárvallasýsla

Jeppafært

Nálægar leiðir: Veiðivötn, Grænavatn.

Skrásetjari: Jónas Kristjánsson

Heimild: Útivistarkort
Snartartunguheiði

Frá Kleifum í Gilsfirði til Snartartungu í Bitrufirði.

Skemmtileg leið, en varasöm nálægt Kleifum, ef ekki er fylgt réttri slóð. Því er nauðsynlegt að kynna sér leiðina þar vel eða hafa kunnugan með í för. Að öðru leyti er hún þægileg yfirferðar.

Í gamla daga var oft farið til fjallagrasa á heiðina. Þjóðsögur segja frá huldufólki, sem hafði að plagsið að hnupla smáhlutum af grasafólki á fjalli. Förum frá Kleifum suður og upp Kleifar hjá Hafurskletti og ofan við Gullfoss upp á Snartartunguheiði. Hana förum við til suðausturs milli Lambavatns í austri og Grjótárlægða í vestri, og erum þar í 340 metra hæð. Förum síðan suðvestur um Torfalægðir niður í Norðdal, sunnan Eyrarfjalls og norðan Tungumúla. Förum austur Norðdal. Fyrir mynni dalsins er Snartartunga, þar sem mætast Norðdalur og Brunngilsdalur.

14,0 km

Snæfellsnes-Dalir

Nálægir ferlar: Gaflfellsheiði, Krossárdalur.

Nálægar leiðir: Hölknaheiði, Steinadalsheiði, Vatnadalur.

Skrásetjari: Glaður, hestamannafélag

Heimild: Herforingjaráðskort
Smælingjadalur

Frá Smælingjadal í Tálknafirði upp á Lambeyrarhálsleið til Patreksfjarðar.

Hæg leið og vörðuð, en grýtt. Bratt er niður í Lambadal.

Förum frá Tálknafirði á vegi í Smælingjadal vestan Lambeyrar. Förum suðvestur og upp Lambadal á Lambadalsheiði í 470 metra hæð. Þaðan suður á Lambeyrarhálsleið vestan Kríuvatna í botni Litladals. Sú leið liggur til Patreksfjarðar.

3,6 km

Vestfirðir

Mjög bratt

Nálægar leiðir: Lambeyrarháls, Molduxi, Tálknafjörður.

Skrásetjari: Jónas Kristjánsson

Heimild: Herforingjaráðskort
Smjörvatnsheiði

Frá Fossvöllum í Jökulsárhlíð að Sunnudal í Vopnafirði.

Leiðin er að mestu leyti vörðuð.

Þekktasti og lengi mest notaði fjallvegurinn milli Fljótsdalshéraðs og Vopnafjarðar. Hann er töluvert langur, tvær þingmannaleiðir. Um hann var lögð vísa í Beinavörðu: “En sá heiðarandskoti / ekki strá né kvikindi, / en hundrað milljón helvíti / af hnullungum og stórgrýti.” Í sóknarlýsingu segir: “Vegurinn er grýttur og allillur yfirferðar, sæmilega varðaður.” Um 20 km af leiðinni eru ofar 600 metrunum. Á Fossvöllum bjó landnámsmaðurinn Þorsteinn torfi. Bærinn er rétt hjá brúnni á Jökulsá á Dal. Á Fossvöllum voru manntalsþing og alþingiskosningar. Á Hrafnabjörgum hafa fundizt leifar af hofi og blóthringur.

Förum frá Fossvöllum vestur á fjallið sunnan við Laxá milli Hrafnabjarga að norðan og Keldudalshæðar á sunnan. Síðan áfram vestur að Fossá, yfir hana og með henni að austanverðu upp Biskupsbrekku að Kaldárhöfða. Þar byrja vörðurnar. Síðan sunnan við höfðann og norðan við Laxárdalshnjúk til vesturs að Fjórðungsvörðu í 710 metra hæð. Nokkru vestar komum við að Beinavörðu og síðan að sæluhúsi á Vöðlum á Smjörvatnsheiði. Þar eru Smjörvötn framundan og við sveigjum til norðurs fyrir austan vötnin. Förum síðan norður og niður Þrívörðuháls, Langahrygg og Tungufell. Og loks um Kisulág að Guðmundarstöðum eða Sunnudal.

35,6 km

Austfirðir

Skálar:

Smjörvatnsheiði: N65 30.096 W14 52.725.

Vaðlabúð: N65 30.288 W14 53.224.

Nálægar leiðir: Hofteigsalda, Sauðahryggur, Lambadalur.

Skrásetjari: Jónas Kristjánsson

Heimild: Herforingjaráðskort
Sléttuvegur syðri

Frá Fjallgarði við Svalbarðsskarð til Laxárdals í Þistilfirði.

Þetta er syðsti hluti hins gamla Sléttuvegar. Miðhlutanum er hér lýst undir heitinu Fjallgarður og nyrsta hlutanum sem Sléttuvegur nyrðri.

Byrjum við Fjallgarð undir Svalbarðsskarði. Förum til suðvesturs vestan við Óttarshnjúk og vestan við Sandvatn. Síðan yfir þjóðveginn um Öxarfjarðarheiði og austsuðaustur um Einarsskarð, til suðausturs sunnan við Flautafell, yfir Svalbarðsá og austur á milli Kvígindisfjalla. Næst um krók suður í Grímsstaði og norðaustur um Vörðuás, að vegi 868 við Laxárdal.

37,5 km

Þingeyjarsýslur

Nálægir ferlar: Klíningsskarð, Blikalónsdalur, Fjallgarður, Öxarfjarðarheiði, Laufskáli, Álandstunga.

Nálægar leiðir: Hólsstígur, Beltisvatn, Grasgeiri, Hófaskarð, Hólaheiði, Kollavíkurskarð, Biskupsás, Súlnafell, Búrfellsheiði, Heljardalur, Ferðamannavegur.

Skrásetjari: Jónas Kristjánsson

Heimild: Herforingjaráðskort
Smjörbítill

Frá Sauðafellsstykki hjá þjóðvegi 864 norðan úr Öxarfirði um Smjörbítil að Sandskála á Hólsfjöllum.

Um vörðuna Smjörbítil segir Örnefndastofnun: “Smjörbítill er lítt þekkt orð í íslensku. Í Íslenskum þjóðsögum Jóns Árnasonar er í sögunni af Fóu feykirófu sagt frá syni kerlingar einnar. Hann var jafnan í búri hjá móður sinni og „át það af matnum er hann vildi helzt; því var hann Smjörbítill kallaður“(V:168). Þarna mætti hugsa sér að smjörbítill merkti: ‘sá sem bítur smjör, það er neytir þess sem best er. Smjör var eitt sinn eftirsótt munaðarvara og því var nærtækt að líkja einhverjum góðum kosti við smjör. Á landnámsöld var gæðum landsins lýst þannig að „þar drypi smjör af hverju strái“. Er þar átt við góða haga fyrir búfénað.“

Förum frá Sauðafellsstykki hjá þjóðvegi 864 norðan úr Öxarfirði. Suðaustur um vörðuna Smjörbítil og Miðleiðisöldu og síðan norður að suðurenda Reyðar. Þaðan austur að fjallaskálanum Sandskála.

19,9 km

Þingeyjarsýslur

Skálar:

Sandskáli: N65 52.389 W16 05.880.

Nálægar leiðir: Hestatorfa.

Skrásetjari: Jónas Kristjánsson

Heimild: Útivistarkort
Sléttuvegur nyrðri

Frá Raufarhöfn um Sléttuveg til Laxárdals í Þistilfirði.

Byrjum sunnan Raufarhafnar hjá Hólsstíg við Grashól. Förum til suðurs vestan við Mjóavatn og Héðinsstaðavatn og síðan vestan við Bláskriðu og Fjallgarð. Til suðvesturs vestan við Óttarshnjúk og vestn við Sandvatn. Síðan yfir þjóðveginn um Öxarfjarðarheiði og austsuðaustur um Einarsskarð, til suðausturs sunnan við Flautafell, yfir Svalbarðsá og austur á milli Kvígindisfjalla. Næst um krók suður í Grímsstaði og norðaustur um Vörðuás, að vegi 868 við Laxárdal.

9,1 km

Þingeyjarsýslur

Nálægir ferlar: Klíningsskarð, Blikalónsdalur, Fjallgarður, Öxarfjarðarheiði, Laufskáli, Álandstunga.

Nálægar leiðir: Hólsstígur, Beltisvatn, Grasgeiri, Hófaskarð, Hólaheiði, Kollavíkurskarð, Biskupsás, Súlnafell, Búrfellsheiði, Heljardalur, Ferðamannavegur.

Skrásetjari: Jónas Kristjánsson

Heimild: Herforingjaráðskort
Sléttuheiði

Frá Hesteyri í Hesteyrarfirði að Sæbóli í Aðalvík.

Í Árbók FÍ 1994 segir: “Upp frá Stað austanvert við vatnið liggur leiðin … Brekkurnar eru töluvert í fangið uppúr dalbotninum framan við Staðarvatn og hægara að sniðskera þær, fannir eru efst í brúnum. Yfir heiðina er fylgt vörðum og skýrum slóða … Af Sléttuheiði er komið niður í Sléttudali, Ytri- og Innri, kjarrvaxið land með grasgefnum brokmýrasundum … Um Ytri-Hesteyrarbrúnir og niður Bröttugötu og í Hesteyrarfjörð þar sem gata er glögglega mörkuð í bratta hlíðina og þéttar birkibreiður verma sig á skriðum beint móti suðri í sólskini.”

Förum frá Hesteyri suður ströndina undir Nóngilsfjalli. Fyrst um eyrar, síðan um fjöru og þaðan fyrir ofan bakka. Förum um Grasdal skýra og auðvelda götu um Götuhjalla og Bröttugötu vestur á Ytri-Hesteyrarbrúnir og þaðan beint vestur Sléttuheiði. Gott útsýni er þar, gatan greið og vel vörðuð. Af heiðinni er þverleið suður á Sléttu. Leið okkar liggur áfram norðaustur og síðan bratt um sneiðinga niður í Fannadal og þar vestur um mýrar að Staðarvatni og Stað í Aðalvík. Meðfram vatninu norðanverðu og síðan norðvestur að sjó við Húsatún. Þaðan með ströndinni vestur að Sæbóli.

13,7 km

Vestfirðir

Skálar:

Látrar: N66 23.555 W23 02.200.

Nálægar leiðir: Slétta, Kjaransvíkurskarð, Hesteyrarbrún, Háaheiði, Hesteyrarskarð, Þverdalsdrög, Aðalvík, Hraunkötludalur, Skarðadalur.

Skrásetjari: Jónas Kristjánsson

Heimild: Herforingjaráðskort
Slétta

Frá Sléttunesi á Sléttuheiðarveg milli Hestvíkur og Aðalvíkur.

Lynggróin og kjarrvaxin holt.

Förum frá Sléttunesi norður með Sléttuá upp á Sléttuheiðarveg, sem liggur milli Hesteyrar og Húsatúns eða Sæbóls í Aðalvík.

1,7 km

Vestfirðir

Nálægar leiðir: Sléttuheiði, Hraunkötludalur, Skarðadalur.

Skrásetjari: Jónas Kristjánsson

Heimild: Herforingjaráðskort
Skötufjarðarheiði

Frá Heydal í Mjóafirði að Borg í Skötufirði.

Bratt er að fara niður í Skötufjörð og verður að fara þar með gát. Einnig er bratt niður í Heydal.

Förum frá Heydal vestur Heydal og síðan upp norðurfjallið á Skötufjarðarheiði. Förum sunnan og vestan við háheiðina og þaðan norður um Garðalág bratt niður í botn Skötufjarðar. Þaðan um Almenninga norður að Borg.

13,8 km

Vestfirðir

Mjög bratt

Nálægar leiðir: Grafaskarð, Glámuheiði nyrðri, Gljúfradalur.

Skrásetjari: Jónas Kristjánsson

Heimild: Herforingjaráðskort
Skælingar

Frá Hólaskjóli um fjallakofann í Skælingum að Sveinstindi við Langasjó.

Skælingar eru giljóttir og grónir móbergshryggir, sem eru víða seinfarnir vegna mislendis. Þaðan er gott útsýni til Sveinstinds og Lakagíga. Stóragil í Skælingum er þyrping hraundranga.

Förum frá fjallaskálanum í Hólaskjóli í 330 metra hæð og norður Fjallabaksleið upp undir Eldgjá. Beygjum þar inn á þverleið til austurs að Gjátindi. Förum þá leið upp hlíðina og síðan þverleið til suðurs niður á flatlendið við Skaftá. Förum norðaustur með ánni að fjallaskálanum í Skælingum í 460 metra hæð. Förum síðan upp hlíðina til norðausturs og síðan norðurs og loks til vesturs að Blautulónum. Förum norður með austurjaðri lónanna, sums staðar í vatnsborðinu. Komum þar á jeppaveg frá Fjallabaksleið inn að Langasjó. Fylgjum þeim vegi norður og norðaustur, hæst í 700 metra hæð, að Hellnafjalli. Förum þar suður afleggjara vestan og sunnan við Hellnafjöll og síðan norðaustur að Skaftá að fjallaskálanum Sveinstindi undir samnefndu fjalli, í 600 metra hæð.

40,5 km

Rangárvallasýsla, Skaftafellssýslur

Skálar:

Hólaskjól: N63 54.441 W18 36.235.

Skælingar: N63 58.831 W18 31.295.

Sveinstindur: N64 05.176 W18 24.946.

Jeppafært

Nálægir ferlar: Fjallabak nyrðra, Landmannaleið, Hólaskjól, Mælifellssandur, Breiðbakur.

Nálægar leiðir: Gjátindur, Sveinstindur.

Skrásetjari: Jónas Kristjánsson

Heimild: Útivistarkort
Skyggnisvatn

Frá Sigöldustöð um Veiðivötn að Skyggnisvatni við Tungnaá.

Byrjum á vegi F228 4 km norðan við Veiðivatnaskála. Þaðan förum við jeppaslóð til suðvesturs sunnan við Hatt, að Bóndavörðu. Næst til suðurs um Vatnaöldur og Skyggni, að Skyggnisvatni.

15,5 km

Rangárvallasýsla

Jeppafært

Nálægir ferlar: Jökulheimar.

Nálægar leiðir: Bjallavað, Veiðivötn, Botnaver, Sigalda.

Skrásetjari: Jónas Kristjánsson

Heimild: Útivistarkort
Skyggnisheiði

Frá Geysi í Haukadal að línuvegi á Haukadalsheiði sunnan Sandvatns.

Leiðin liggur um svæði, sem fyrr á öldum var gróið, með skógi og mýrum. Síðan fauk þetta allt niður í urð og grjót, en einstaka hríslur og mýrabotnar standa eftir, sum börðin þriggja metra há. Á síðustu áratugum hefur verið sáð í landið melgresi og lúpínu. Fífa og grávíðir eru aftur komin til skjalanna. Bendir flest til, að gróður skjóti aftur rótum á þessu svæði hægt og bítandi.

Förum frá Geysi austur að vegi inn að Haukadal og síðan eftir jeppaslóð austan Sandfells um Beinhóla, Skyggnisheiði og Hafliðahóla, að línuvegi á Haukadalsheiði sunnan Sandvatns.

11,5 km

Árnessýsla

Jeppafært

Nálægar leiðir: Helludalur, Skjaldbreiður.

Skrásetjari: Jónas Kristjánsson

Heimild: Útivistarkort
Skyggnisalda

Frá Svínárnesi á Hrunamannaafrétti í Leirárdal.

Leið, sem ég fer til að forðast jeppavegi með því að komast meðfram Leirá.

Förum frá Svínárnesi þvert austur um Skyggnisöldu á Leirárleið milli skálanna Leppistungna og Helgaskála.

4,3 km

Árnessýsla

Skálar:

Svínárnes: N64 28.223 W19 44.547.

Nálægir ferlar: Hrunamannaafréttur.

Nálægar leiðir: Leirá, Svínárnes, Kjalvegur, Harðivöllur, Sandá, Grjótá, Grjótártunga.

Skrásetjari: Jónas Kristjánsson

Heimild: Útivistarkort
Skúmstungur

Frá Hólaskógi á Gnúpverjaafrétt að Gljúfurleit á Gnúpverjaafrétt.

Hluti hins forna Sprengisandsvegar, sem lá sunnan úr Þjórsárdal norður í Bárðardal. Leiðin liggur yfir líparítfjallið Sandafell og gróðursælar Skúmstungur, upp Skúmstungnaheiði, um Starkaðsver og Hjallaver í Gljúfurleit. Engir jeppar eiga að geta verið á leiðinni, ef farin er forna slóðin og ekki jeppavegurinn. Vörðurnar hafa verið endurnýjaðar, svo að auðvelt er að rata eftir þeim, þótt reiðslóðin sé orðin fáfarin, síðan fáfróðir fóru að ríða jeppaveginn. Undir Starkaðssteini varð úti norðanmaður á leið til unnustu sinnar í hreppum. Dreymdi hana, að Starkaður kæmi til sín og kvæði þessa vísu: “Angur og mein fyrir auðarrein / oft hafa skatnar þegið, / Starkaðs bein und stórum stein / um stundu hafa legið.”

Förum frá fjallaskálanum í Hólaskógi í 280 metra hæð og fylgjum vörðuðu Sprengisandsleiðinni vestan Þjórsár. Fyrst til vesturs gegnum girðingu og síðan með girðingunni til norðausturs. Áfram upp Sandafell í 450 metra hæð og síðan niður af því til norðausturs að Sultartangalóni, þar sem gerði er í Skúmstungum. Fylgjum Innri-Skúmstungnaá til norðurs upp á Skúmstungnaheiði, fyrst vestan árinnar og síðan austan hennar um blautt en greiðfært Starkaðsver. Förum þar framjá Starkaðssteini. Bílvegurinn er á svipuðum slóðum. Um Hjallaver liggur slóðin töluvert vestan vegar í 560 metra hæð, en reiðvegur og bílvegur mætast við Blautukvísl áður en komið er að afleggjara til austurs yfir Gljúfurá og undir Lönguhlíð að skálanum í Gljúfurleit í 480 metra hæð.

22,8 km

Árnessýsla

Skálar:

Hólaskógur: N64 10.192 W19 40.557.

Gljúfurleit: N64 17.751 W19 20.901.

Nálægir ferlar: Gjáin-Stöng, Ísahryggur, Hraunin.

Nálægar leiðir: Þjórsárdalur, Skeiðamannafit.

Skrásetjari: Jónas Kristjánsson

Heimild: Vörðuvinafélagið
Skúlavatn

Frá Fíflholti á Mýrum um Skúlavatn til Laxárholts á Mýrum.

Förum frá Fíflholti suðvestur um Einholtasel og Kósás og Húnás, suðvestur um eyðibýlið Skíðsholt og norðan og vestan við Skúlavatn, austan við Álftavatn og Baugavötn, suðvestur að vegi 540 við Laxárholt.

15,3 km

Borgarfjörður-Mýrar

Nálægir ferlar: Akrar.

Nálægar leiðir: Brattur, Saurar.

Skrásetjari: Jónas Kristjánsson

Heimild: Herforingjaráðskort
Skuggabjörg

Frá Þverárrétt í Fnjóskadal um Skuggabjargaskóg að Laufási við Eyjafjörð.

Mela- og Skuggabjargaskógur er meðal stærstu og mestu birkiskóga landsins. Þar er birkið síst lakara en í Hallormsstaðaskógi, Vaglaskógi og Bæjarstaðaskógi. Skógrækt ríkisins eignaðist jörðina Skuggabjörg og hluta jarðarinnar Mela árið 1948, en þær voru þá báðar komnar í eyði. Skógurinn var svo friðaður fyrir beit. Að sama skapi er langt liðið síðan skógurinn var nýttur og því hefur hann þróast sem náttúruskógur. Hægt er að ímynda sér að svona hafi landið litið út við landnám. Þetta er fyrst og fremst birkiskógur, lítið er um furu og greni. Í skóginum er mjög gott berjaland. Fylgt er dráttarvélaslóð skógræktarinnar alla leið. Fnjóská liðast um fyrir neðan skóginn.

Förum frá Þverárrétt um 400 metra suður áreyrarnar og yfir Fnjóská, síðan aðeins norður með landinu handan árinnar, þar sem er einstigi niður í ána, sem við förum upp. Þar komum við á dráttarvélaslóð um Skuggabjargaskóg að Laufási. Við förum framhjá eyðibýlinu Skuggabjörgum og förum neðan við Gæsagil og Nóngil. Að lokum komum við að þjóðvegi 83 um Eyjafjörð og förum yfir veginn að Laufási.

10,4 km

Þingeyjarsýslur

Nálægir ferlar: Gönguskarð.

Nálægar leiðir: Uxaskarð, Flateyjardalsheiði, Draflastaðafjall.

Skrásetjari: Jónas Kristjánsson

Heimild: Jónas Kristjánsson
Skriðuvað

Á Hnausakvísl norðan Flóðs og sunnan Hnausavatns í Vatnsdal.

Hét Hólavað í Sturlungu, algengur fundarstaður höfðingja. Hér fór Þórður kakali Sighvatsson árið 1243 frá Borgarfirði um Arnarvatnsheiði og Haukagilsheiði í Vatnsdal og þaðan í aðför að Þorsteini Jónssyni í Hvammi. Enn fór Þórður hér eftir Flóabardaga árið 1244 í aðför að Kolbeini unga Arnórssyni. Þorgils skarði Böðvarsson og Hrafn Oddsson mæltu sér til móts árið 1255 við Hólavað og sættust þar.

Byrjum á þjóðvegi 722 við norðvesturhorn Flóðsins í Vatnsdal. Förum austur að Hnausakvísl / Vatnsdalsá. Yfir hana á Skriðuvaði / Hólavaði um 400 metrum norðan Flóðsins. Síðan upp á þjóðveg 722 norðan Bjarnastaða.

1,2 km

Húnavatnssýslur

Erfitt fyrir göngufólk

Nálægir ferlar: Hópið.

Skrásetjari: Jónas Kristjánsson

Heimild: Sturlunga og Herforingjaráðskort
Kúvenda fram og aftur

Slitatillögu Gunnars Braga átti að keyra gegnum alþingi með offorsi. Mótmæli í þjóðfélaginu voru þó langvinn og ollu skyndilegri stefnubreytingu. Ákveðið var, að ekki lægi á. Bófarnir vildu ekki lengur, að tillagan um viðræðuslit gagnvart Evrópusambandinu yrði afgreidd á þessu þingi. Síðbúin ráðgjöf almannatengla og ítrekuð neyðaróp sveitarstjórnamanna ýttu málinu fram yfir kosningar í vor. Í staðinn verður sett upp sumarþing og offorsið tekið þá upp á fullu. Ráðherrar vilja vernda sveitastjórnarmenn sína fyrir ofsareiði almennings. Bófaflokkar eiga auðvelt með kúvenda fram og aftur eftir þörfum.
Klofningsflokkurinn

Vinstri grænir þreytast ekki á að glæða lífið litum með innbyrðis mannvígum. Borgarfulltrúinn varði sætið með eins atkvæðis mun. Svo er varafulltrúi hans kominn í efsta sæti hjá öðrum flokki. Þannig má segja nokkuð frjálslega, að flokkurinn sé þríklofinn í Reykjavík. Sællar minningar var mikill hanaslagur í VG í tíð síðustu ríkisstjórnar. Þá flúðu nokkrir þingmenn flokksins heim til Framsóknar, þar sem betra svigrúm er fyrir greindarskort. Ögmundur er þó enn í flokknum, hverju sem það sætir. Er hann ekki í Dögun? Flokkar, sem vilja starfa með VG, verða að gera ráð fyrir hliðarsporum hinna óstjórntæku.
Flúinn er forsætis

Sigmundur Davíð mætir ekki í vinnuna á alþingi og boðar ekki lögmæt forföll. Fyrri forsætisráðherrar fóru að reglum, en lati loddarinn gerir það ekki. Sagður vera erlendis í einkaerindum á leynilegum stað. Á skyndilegum flótta undan vandanum, sem rugl hans veldur þjóðinni. Einn fárra, sem getur ekki rambað að snertingu við veruleikann, án þess að það kosti hann letikast. Verður að lifa í draumaheimi flókinna lygavefja til að komast gegnum daginn. Alþingi rekur svo á reiðanum, fyrirspurnum ekki svarað. Ráðalausir ráðherrar láta sig hverfa bakdyramegin, þegar ræða á mál á þeirra vegum. Algert flopp.
Skriðunes

Frá Broddanesi í Kollafirði að Kjarlaksstöðum í Bitrufirði.

Gömul þjóðleið, notuð fyrir daga bílsins.

Falleg leið á þjóðsagnaslóðum og sumpart um friðlýsta og stórbrotna náttúru. Norðan til í Stigavík eru Broddar, sem bæir í nágrenninu eru kenndir við. Við klettana á að vera dys Brodda gamla. Þar er sagður fólginn fjársjóður. Stigaklettur heitir eftir þrepum upp á klettinn, sem notaðar voru, áður en einstigið var breikkað. Gott útsýni er til fjalla í Húnaþingi, þegar komið er út fyrir Enni. Í Tólfmannaurð er sagt, að tólf bændur hafi farizt í skriðu. Efst í fjallinu er Arnarstapi og var þar lengi arnarhreiður. Í Kýrhamri var sagt búa hamratröll. Draugurinn Ennismóri var talinn fylgja fólki af Ennisætt frá Skriðinsenni. Sérgrein hans var að fikta í rafkerfi bíla.

Förum frá Broddanesi austur með ströndinni um Lönguvík, Sýrvík, Ólafsvík og Stigavík undir Ennishöfða. Í sunnanverðri Stigavík þarf að gæta sjávarfalla, annars þurfum við að klöngrast um skriðu ofan við víkina. Yzt á nesinu er Stigaklettur, þar sem er einstigi, sem hefur verið breikkað og gert hestfært. Næst förum við suður ströndina um ógreiðfæra Tólfmannaurð. Á leiðinni komum við að þverhníptum Kýrhamri, sem Guðmundur biskup góði vígði að hluta. Við förum um Skriðinsenni og komum að lokum aftur að vegi 61 við Kjarlaksstaði.

7,5 km

Vestfirðir

Nálægir ferlar: Bitruháls.

Nálægar leiðir: Hamarssneiðin, Steinadalsheiði, Spákonufell.

Skrásetjari: Jónas Kristjánsson

Heimild: Herforingjaráðskort
Skriðdalsvegur

Frá Hallormsstað um Hallormsstaðaháls að Mýrum eða Geirólfsstöðum í Skriðdal.

Þetta eru gamlar og víða skýrar götur.

Byrjum við þjóðveg 931 hjá Hallormsstað í Skógum. Förum frá Hússtjórnarskóla austnorðaustur Skriðdalsveg og síðan austur heiðina um Bjargsenda að Geirólfsstöðum í Skriðdal við þjóðveg 937.

6,6 km

Austfirðir

Nálægar leiðir: Hraungarðsbunga.

Skrásetjari: Jónas Kristjánsson

Heimild: Árbækur Ferðafélagsins
Skóghlíð

Frá Ölfusi á Lágaskarðsleið til Kolviðarhóls og Reykjavíkur.

Byrjum við þjóðveg 38 við vesturjaðar Hjallafjalls. Förum þaðan norður og upp Skóghlíð og síðan vestur á brattann undir Kömbum. Þaðan norður með Lönguhlíð á Lágaskarðsleið milli Kolviðarhóls og Hlíðardals í Ölfusi.

4,2 km

Árnessýsla

Nálægar leiðir: Lágaskarð.

Skrásetjari: Jónas Kristjánsson

Heimild: Útivistarkort
Skógfell

Frá Vogum á Vatnsleysuströnd um Skógfell til Grindavíkur.

Förum frá Vogum suður yfir Keflavíkurveginn og síðan suður um Nýjaselsbjalla og Snorraselstjarnir að Klofningum. Þaðan tökum við stefnu suður á austanvert Stóra-Skógfell. Síðan suðvestur um Sprengisand, um Melhól sunnan Hagafells og loks um Hópsheiði til Grindavíkur.

14,8 km

Reykjavík-Reykjanes

Nálægar leiðir: Sandakravegur, Vatnsleysuheiði, Vatnsleysuströnd, Sýrfell, Stapafell, Einiberjahóll.

Skrásetjari: Jónas Kristjánsson

Heimild: Herforingjaráðskort
Skógey

Frá Borgum í Nesjum um Skógey að brú á Hornafjarðarfljóti.

Í Skógey höfðu menn slægjur síðustu aldir, en lengi hefur þar enginn skógur verið. Byrjum í hesthúsahverfi á Borgum í Nesjum.

Förum vestur að Hoffellsá og yfir í Skógey. Þaðan norðvestur um Skógeyjarsker að brú á þjóðvegi 1 yfir Hornafjarðarfljót.

9,7 km

Skaftafellssýslur

Nálægar leiðir: Hornafjarðarfljót, Vítisbrekkur.

Skrásetjari: Jónas Kristjánsson

Heimild: Útivistarkort
Skógaskarð

Frá Seyðisfirði um Skógaskarð til Borgareyrar í Mjóafirði.

Förum frá Seyðisfirði suðaustur og upp með Dagmálalæk og síðan til suðurs utan við Grákamb og neðan við Gullþúfu upp í Skógaskarð í 950 metra hæð. Síðan suður og niður með Borgareyrará að austanverðu til Borgareyrar.

7,6 km

Austfirðir

Nálægar leiðir: Króardalsskarð.

Skrásetjari: Jónas Kristjánsson

Heimild: Útivistarkort
Skógarströnd

Frá Bílduhóli á Snæfellsnesi að Hamraendum í Miðdölum.

Þetta er gamla þjóðleiðin um Skógarströnd og kemur nokkrum sinnum fyrir í Sturlungu. Leiðin liggur áfram til vesturs í Álftafjörð, yfir hann á fjöru og síðan áfram um Helgafellssveit í Stykkishólm. Á leiðinni til austurs er farið um horfna verzlunarstaði frá því fyrir tíma hafnarmannvirkja, Gunnarsstaðaey og Vestliðaeyri. Hvammsfjörður hefur sama aðdráttarafl fyrir hestamenn og Löngufjörur, býður ýmsa kosti í fjörureið og leirureið.

Förum frá Bílduhóli austur með þjóðvegi 54, unz við komum að Emmubergi. Þar förum við frá veginum til norðurs og norður fyrir Hólmlátur og Hólmlátursborg að fjörunni í Hvammsfirði. Fylgjum henni síðan til austurs, út í Gunnarsstaðaey, gamlan verzlunarstað, og þaðan til austurs eftir grandanum, aftur í fjöruna við Skiphól og síðan áfram austur, um Vestliðaeyri, sem líka er gamall verzlunarstaður. Förum út fyrir Hörðudalsá að Miðá og svo upp með Miðá. Síðan upp á þjóðveg 54 við brúna yfir Miðá og förum suður yfir brúna. Síðan austur með fjallinu að Hamraendum.

28,4 km

Snæfellsnes-Dalir

Nálægir ferlar: Heydalur, Kvistahryggur, Rauðamelsheiði, Sópandaskarð, Svínbjúgur, Miðdalir, Sanddalur.

Nálægar leiðir: Fossavegur, Hattagil, Miðá, Hallaragata.

Skrásetjari: Glaður, hestamannafélag

Heimild: Glaður, hestamannafélag
Skógarmannafjöll

Frá þjóðvegi 1 á Mývatnsöræfum suður í Skógarmannafjöll.

Slóðin liggur að Almannavegi, sem er forn þjóðleið frá Ferjuási við Jökulsá á Fjöllum um Þrengsli og Olíufjall til Mývatnssveitar.

Förum af þjóðvegi 1 við Amtmannsás og Klaustur og höldum eftir jeppaslóð suður að Skógarmannafjöllum. Förum fyrst austan við fjöllin og síðan um skarð yfir að vesturhlið þeirra og áfram til suðurs með vesturhliðinni. Slóðin endar sunnan við Kollóttafjall nálægt Almannavegi.

14,7 km

Þingeyjarsýslur

Jeppafært

Skrásetjari: Jónas Kristjánsson

Heimild: Jón Garðar Snæland